Medlemmer av *Proud Boys* under en protestmarkering i oktober 2019. Aktivistene bærer «MAGA-capser» med slagordet *Make America Great Again* til støtte for president Trump, og t-skjorte med teksten «Pinochet gjorde ingenting galt!», en henvisning til Chiles tidligere militærdiktator. Mannen med megafon har polotrøye i svart og gult av merket Fred Perry, et plagg som høsten 2020 ble stoppet solgt i USA på grunn av populariteten i hatgruppen. Bak er sørstatenes militære opprørsfane fra slavetiden og motstanden mot borgerrettighetsbevegelsen.  Foto: Anthony Crider 
***Proud Boys*** («Stolte gutter», oppkalt etter en sang fra Disneys versjon av *Aladdin*) er en høyreekstrem organisasjon for menn. Den ble dannet i 2016 av Gavin McInnes, en politisk kommentator og mediepersonlighet født i 1970. Organisasjonen har fått oppmerksomhet som en militslikende gruppering under protestaksjoner og markeringer i USA og Canada. Den ønsker å fremme «vestlig sjåvinisme», liberalistisk individualisme kombinert med nasjonalistisk verdikonservatisme. Grupperingen hevder å være for ytringsfrihet og mot rasisme, men er også mot innvandring til USA, feminisme og «politisk korrekthet». *Proud Boys* tar ikke avstand fra vold mot politiske motstandere og fremstår som en hatgruppe av militante, ofte bevæpnede demonstranter. Antall medlemmer er usikkert.

 
Proud Boys hadde en markering 6. januar og medlemmer av gruppen deltok samme dag i stormingen av den amerikanske kongressen 2021.

Politisk program og aksjoner
----------------------------

> *Proud Boys'* kjerneverdier: 
> 
> 
> * Minst mulig offentlig styring
> * Mest mulig frihet
> * Motstand mot politisk korrekthet
> * Motstand mot krigen mot narkotika
> * Stengte grenser
> * Motstand mot rasemessig skyld
> * Motstand mot rasisme
> * Forsvar av ytringsfriheten (det første grunnlovstillegget)
> * Forsvar av retten til å bære våpen (det andre grunnlovstillegget)
> * Å hylle entreprenøren
> * Å ære husmoren
> * Å gjeninnføre en ånd av vestlig sjåvinisme
> 
> 
> Fra Proud Boys nettsider 
> 
> 

På *Proud Boys'* nettsider forteller gruppen at den støtter stengte grenser for innvandrere, men er motstander av rasisme. Proud Boys' kjernerverdier ifølge gruppens nettsted Det er ønskelig at medlemmene følger tradisjonelle kjønnsrollemønstre der kvinnene skal ta seg av barn og hjem. Gruppen ønsker liberale våpenlover. Medlemmene vil samtidig bidra til lov og orden i amerikanske byer og verne om krigsveteraners rettigheter.[] McInnes uttaler at Proud Boys vil bekjempe venstreradikalisme og ultrafeminismen han mener gjennomsyrer hele samfunnet.[]

*Proud Boys* defineres som voldelig og ekstremistisk. Medlemmene har i 2020 møtt opp på presidentvalgarrangementer og markeringer til støtte for Donald Trump utstyrt med skyte- og slagvåpen.

Borgerrettighetsorganisasjonen Southern Poverty Law Center (SPLC), som følger med Proud Boys, mener gruppen er «en av de mest aggressive grupperingene på den ytre høyresiden i USA».[] SPLC hevder *Proud Boys* har tilknytning til nynazistiske hvit makt-miljøer og bevisst forsøker å gi motstandere skylden for voldsepisoder.

* Kommentatoren Gavin McInnes startet Proud Boys i 2016.  Foto: Steven Crowder, 2015Kommentatoren Gavin McInnes startet *Proud Boys* i 2016.  Foto: Steven Crowder, 2015
* Da Donald Trump under presidentvalgkampen 2020 ble spurt om han tok avstand fra høyreekstreme, svarte han: Proud Boys – stand back and stand by.Da Donald Trump under presidentvalgkampen 2020 ble spurt om han tok avstand fra høyreekstreme, svarte han: *Proud Boys – stand back and stand by.*

Se også
-------

* Militsgrupper i USA
* Oath Keepers, høyreekstrem militsgruppe i USA
* Three Percenters, høyreekstrem militsgruppe i USA 2008–2021

Referanser
----------

1. 1 2  Line Faukso og Amund Bakke Foss, nrk.no 9. oktober 2020: *Forsker: – Proud Boys fungerer som en bakkestyrke for Trump*
2. ↑  Stian Haraldssen, nrk.no 29. september 2020: *Fred Perry stopper salg i USA på grunn av denne gruppa*
3. ↑  MacFarquhar, Neil; Feuer, Alan; Baker, Mike; Frenkel, Sheera (30. september 2020). «Far-Right Group That Trades in Political Violence Gets a Boost». *The New York Times* **(engelsk)**. ISSN 0362-4331.
4. 1 2  *Oppdatert*, nrk.no 5. oktober 2020: *Thomas Seltzer om Proud Boys* (Podkast)
5. 1 2 3 4 5 6  *Today, Explained* (Vox) 6. oktober 2020: *Who are the Proud Boys?*(podkast)
6. 1 2 3 4  «ProudBoys: *Tenets* (en)». Arkivert fra originalen 14. april 2021. Besøkt 4. oktober 2020.
7. ↑  Eirik Veum, NRK Urix 1. oktober 2020: *Proud Boys-grunnlegger til NRK: – Jeg er ikke motstander av vold*
8. ↑  «Insurrection fueled by conspiracy groups, extremists and fringe movements». *CNN*. 7. januar 2021. Besøkt 9. januar 2021. «The mob of Trump supporters who stormed the US Capitol on Wednesday included conspiracy theorists linked to QAnon and the Proud Boys -- two right-wing extremist factions that President Donald Trump repeatedly refused to condemn during his election campaign last year. .... The insurrection at the heart of America's democracy, egged on by Trump's rhetoric, represented a stunning show of force for the fringe movements and their adherents.»  `|fornavn1=` mangler `|etternavn1=` i Authors list (hjelp)
9. ↑  York, Joan E. Greve Adam Gabbatt in New; agencies (8. januar 2021). «Capitol mob member who lounged at Nancy Pelosi's desk is arrested». *The Guardian* **(engelsk)**. ISSN 0261-3077. Besøkt 9. januar 2021. «Richard Barnett will face federal charges, as will the West Virginia lawmaker Derrick Evans»
10. ↑  «Capitol riots: Who broke into the building?». *BBC News* **(engelsk)**. 7. januar 2021. Besøkt 9. januar 2021.
11. ↑

Eksterne lenker
---------------

* (en) Proud Boys – kategori av bilder, video eller lyd på Commons